CELEX: 62008TN0113
Language: et
Date: 2008-02-29 00:00:00
Title: Kohtuasi T-113/08: 29. veebruaril 2008 esitatud hagi — Hispaania versus komisjon

26.4.2008   
            
            
               ET
            
            
               Euroopa Liidu Teataja
            
            
               C 107/40
            
         29. veebruaril 2008 esitatud hagi — Hispaania versus komisjon
   (Kohtuasi T-113/08)
   (2008/C 107/68)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: M. Muñoz Pérez)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 20. detsembri 2007. aasta otsus 2008/68/EÜ, mille järgi ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust, käesoleva hagi esemeks olevas osas ja
            
         
               —
            
            
               mõista kohtukulud välja kostjalt.
            
         Väited ja peamised argumendid
   Vaidlustatud otsuse kohaselt ei kata ühenduse rahastamise teatavaid parandusmeetmeid, sealhulgas käesoleva hagi osas neid, mis puudutavad majandusaastate 1998/1999, 1999/2000 ja 2000/2001 osas antud oliiviõli tootmistoetusi kogusummas 183 965 185,54 eurot ning 2003. ja 2004. aasta otsetoetusi põllukultuuride pindalatoetuste osas kogusummas 16 591 528,35 eurot.
   Käesolevas hagis viidatakse konkreetselt seoses oliiviõli tootmistoetusega kohaldatud finantskorrektsioonile, mille kohaselt ei kata ühenduse rahastamine majandusaasta 1999/2000 Andaluusia oliiviõli tootmistoetust ning põllukultuuride pindalatoetus osas 2003. ja 2004. aastal antud toetusi.
   Oma nõuete toetuseks märgib hageja, et:
   
               —
            
            
               oliiviõli tootmistoetust puudutavas:
               
                           —
                        
                        
                           on rikutud määruse nr 1663/95 (1) artiklit 8, kuna finantskorrektsioon ei põhine uurimise käigus läbiviidud kontrollide tulemusel tuvastatul, vaid teiste uurimiste käigus tuvastatu alusel tehtud järeldustel;
                        
                     
                           —
                        
                        
                           on rikutud määruse nr 729/70 (2) artikleid 2 ja 3 ning määruse nr 1258/1999 (3) artiklit 2, sest vaidlustatud otsus kohaldab neid olukorras, kus komisjoni poolt kohaldatud finantskorrektsiooni õigustamiseks viidatud teoreetiliste eeskirjade eiramiste puudulikkuse tõttu ei ole võimalik neid kohaldada;
                        
                     
                           —
                        
                        
                           on jäetud arvestamata määruse nr 1258/99 artikli 7 lõikes 4 ette nähtud kontrollimiste tulemustest kirjalikult teatamisele eelneva 24-kuulise tähtajaga;
                        
                     
         
               —
            
            
               põllukultuuride pindalatoetusega seoses:
               
                           —
                        
                        
                           on rikutud määruse nr 1663/95 artikli 8 lõikes 1 ette nähtud menetlust, sest dokumendis, milles liikmesriiki teavitati kontrollide tulemustest, ei olnud märgitud põhjusi, mis õigustavad finantskorrektsiooni kohaldamist, ja teise võimalusena on jäetud arvestamata määruse nr 1258/99 artikli 7 lõikes 4 ette nähtud 24-kuulise tähtajaga
                        
                     
                           —
                        
                        
                           on rikutud määruse nr 1258/1999 artiklit 2, kuna vaidlustatud otsusega kohaldatakse seda olukorras, kus komisjoni tuvastatud eeskirjade rikkumiste puudulikkuse tõttu seda kohaldada ei saa;
                        
                     
                           —
                        
                        
                           Euroopa Põllumajanduse Arendus- ja Tagatisfondi (EAGGF) tagatisrahastu raamatupidamisarvestuse kontrollimise ja heakskiitmise otsuse ettevalmistamisel on rikutud sama määruse artiklit 2 ning samuti Suuniseid finantskorrektsioonide arvutamiseks.
                        
                     
         
      (1)  Komisjoni 7. juuli 1995. aasta määrus (EÜ) nr 1663/95, millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGF tagatisrahastu raamatupidamisarvestuse kontrollimise ja heakskiitmisega (EÜT L 158, lk 6; ELT eriväljaanne 3/18, lk 31).
   
      (2)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, lk 13).
   
      (3)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, lk 103; ELT eriväljaanne 3/25, lk 414).